《初七日丁丑长至前喜晴》
元代·方回

楼南红气满霜天，新霁湖山晓色妍。
七日喜逢长至日，百年惭到古稀年。
故园卷饼思新菜，冻井浇梅出暖泉。
谁信少陵夔府后，肯吟六琯五纹篇。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。